Marius tok stand på en taktisk valgt bakketopp og tvang teutonerne til å angripe ham der. Ambronerne, de ledende styrkene hos teutonerne, bet på og gikk til angrep. Snart fulgte resten av hæren med også. Marius hadde i skjul gjemt en liten styrke på rundt 3000 mann i nærheten, som i kampens hete gikk til angrep bakfra og forvirret motstanderen totalt. 90 000 teutonere ble slaktet ned og rundt 20 000 ble tatt til fange, inkludert deres konge, Teutobod.